CELEX: 62010CN0466
Language: da
Date: 2010-09-27 00:00:00
Title: Sag C-466/10: Sag anlagt den 27. september 2010 — Europa-Kommissionen mod Den Hellenske Republik

20.11.2010   
            
            
               DA
            
            
               Den Europæiske Unions Tidende
            
            
               C 317/25
            
         Sag anlagt den 27. september 2010 — Europa-Kommissionen mod Den Hellenske Republik
   (Sag C-466/10)
   ()
   2010/C 317/44
   Processprog: græsk
   
      Parter
   
   
      Sagsøger: Europa-Kommissionen (ved M. Patakia og D. Kukovec)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 28 i direktiv 2004/18/EF, idet den har anvendt en udbudsprocedure med forhandling uden forudgående offentliggørelse af en udbudsbekendtgørelse vedrørende forvaltning af farligt, medicinsk affald af smittefarlig karakter fra sundhedstjenesterne inden for jurisdiktionen af den første Dioikisi Ygeinonomikis Perifereias Attikis (regional sundhedsforvaltning i Attika), for så vidt som betingelserne for at anvende en af undtagelserne i direktivets artikel 31, og i særdeleshed betingelserne i direktivets artikel 31, stk. 1, litra c), som begrunder en undtagelse fra den almindelige regel og anvendelse af den særlige udbudsprocedure, som er foreskrevet i pågældende artikel, ikke er opfyldt.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               Efter at have modtaget en klage har Europa-Kommissionen foretaget en undersøgelse af en opfordring fra komiteen for sundhedstjenester til at deltage i en udbudsprocedure med forhandling uden forudgående udbudsbekendtgørelse vedrørende forvaltning af farligt, medicinsk affald af smittefarlig karakter fra sundhedstjenesterne indenfor jurisdiktionen af den første Dioikisi Ygeinonomikis Perifereias Attikis (regional sundhedsforvaltning i Attika).
            
         
               2)
            
            
               Kommissionen erindrer om, at det som en generel regel kræves, at en udbudsbekendtgørelse offentliggøres med tydelige og klare vilkår, og at en udbudsprocedure med forhandling uden forudgående bekendtgørelse kun kan godkendes undtagelsesvist i de særlige tilfælde, der er opregnet i artikel 30 og 31 i direktiv 2004/18/EF, og som skal fortolkes indskrænkende, idet bevisbyrden for den effektive tilstedeværelse af særlige omstændigheder, der begrunder en undtagelse, påhviler den, som påberåber sig de pågældende bestemmelser.
            
         
               3)
            
            
               I den forbindelse er det Kommissionens opfattelse, at det af den pågældende opfordring fremgår, at den ordregivende myndighed, skønt den har påberåbt sig den særlige udbudsprocedure i henhold til artikel 31, stk. 1, litra c), i direktiv 2004/18/EF, ikke har påvist, at de betingelser, som er indeholdt i denne bestemmelse, var opfyldt og begrundede en anvendelse af denne udbudsprocedure.
            
         
               4)
            
            
               Ifølge Kommissionen har den ordregivende myndighed tilsidesat sine forpligtelser i henhold til direktivets artikel 28, idet den har anvendt udbudsprocedure med forhandling uden forudgående udbudsbekendtgørelse, for så vidt som betingelserne for at anvende en af undtagelserne i artikel 31, og i særdeleshed betingelserne i artikel 31, stk. 1, litra c), som begrunder en undtagelse fra den almindelige regel og anvendelse af den særlige udbudsprocedure, som er foreskrevet i den pågældende bestemmelse, ikke er opfyldt.